
PARLAMENTUL ROMÂNIEI

CAMERA DEPUTAŢILOR
	Comisia  pentru  cultură, arte, mijloace de informare în masă

	      
	Nr. 30/357/04.10.2006_ 


AVIZ

asupra propunerii legislative pentru modificarea art.174, alin.(3)
din  Legea învăţământului nr.84/1995, republicată, cu modificările
şi completările ulterioare

În conformitate cu prevederile art. 95 din Regulamentul Camerei Deputaţilor, republicat, Comisia pentru cultură, arte, mijloace de informare în masă a fost sesizată spre dezbatere şi avizare cu propunerea legislativă pentru modificarea art.174, alin.(3) din  Legea învăţământului nr.84/1995, republicată, cu modificările  şi completările ulterioare transmisă cu adresa Pl.-x nr. 651 din 11 septembrie 2006, înregistrată cu nr. 30/357/ 11.09. 2006.

Senatul a respins această propunere legislativă în şedinţa din 6 septembrie 2006, în calitate de primă Cameră sesizată.


Sub raport de conţinutul său propunerea legislativă este de competenţa decizională a  Camera Deputaţilor .
Potrivit prevederilor art. 61 din Regulamentul Camerei Deputaţilor, Comisia a dezbătut propunerea legislativă mai sus menţionată, în şedinţa din 3 octombrie 2006.

Membrii Comisei au analizat propunerea legislativă, ţinând cont de avizul favorabil al Consiliului Legislativ nr. 471/03.04.2006 precum şi de Punctul de vedere al Guvernului, transmis cu nr.1315/20.04.2006, ce nu susţine adoptarea  acestei iniţiative legislative.
În  urma  dezbaterilor membrii Comisie au hotărât cu majoritate de voturi avizarea negativă a propunerii legislative. 

Sub raport de obiectul şi conţinutul său proiectul de Lege face parte din categoria legilor ordinare.





 

  PREŞEDINTE,




        


Cătălin MICULA
